Novotel Nuernberg Centre Ville Nuremberg Alemanya - Ofertes d'hotels amb els MILLORS DESCOMPTES EN LÍNIA\nBahnhofstrasse 12, Nuremberg Centre, Nuremberg, Alemanya, 90402 - Molt bona ubicació - Veure al mapa\nTé alguna pregunta per a Novotel Nuernberg Centre Ville?\nHabitació executiva 2 llits tipus queen (Executive Room 2 Queen Beds)\nMés informació sobre Novotel Nuernberg Centre Ville\nBen posicionat a Nuremberg Centre, Novotel Nuernberg Centre Ville és un lloc ideal d'inici d'excursions a Nuremberg. A només del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nEntri en una de les 240 habitacions i escapi de l'estrès del dia amb una ampla gama de comoditats com armari, sabatilles, televisió de pantalla plana, mirall, llençols. L'hotel ofereix moltes oportunitats d'oci úniques, com centre esportiu, sauna, piscina coberta, spa, massatge. Novotel Nuernberg Centre Ville és la vostra destinació si buscau allotjament de qualitat a Nuremberg.\nTots els tipus de viatgers (36)Viatger de Negocis (10)Parelles (12)Viatgers en solitari (6)Famílies amb infants petits (4)Famílies amb infants grans (1)Grups (3)\nHabitació executiva 2 llits tipus queen


TERTULIA TORRENCA: La dignitat de Catalunya.\nEnviat per Tertulià a 11/27/2009\nA mi tampoc m'agrada aquest Estatutet. És com si m'haguéssin regalat una bici, la hagués dut al mecànic i m'en volguéssin tornar només el quadre, un pedal, les llantes i les llums. Gràcies, però no.\nJa d'entrada per a mi l'Estatut que es va aprovar el Parlament tenia mancances, moltes. Però allò si que va ser un pacte entre partits catalanistes, partits espanyolistes i Iniciativa, que sempre juga a ser ambigua en aquest tema. Bé, i Convergència... En fi.\nPerò abans que arribés a Madrid ja li estàven fent un trajo a mida. A mida del modista, no de l'Estatut. Com que quan va arribar el trajo ja estava fet, el què es van dedicar és a retallar l'Estatut perquè hi capigués al trajo. Ni parlar-ne, de fer un trajo nou. El que sí que li estàn fent, a l'Estatutet, és una cara nova. Li han passta tan el ribot, que no s'assembla en rès al que va sortir de Catalunya. I mireu, a ningú li agrada que li donin gat per llebre. I crec de debò que acceptar aquest Estautet seria del tot inacceptable per orgull i per dignitat. De què serveix que el poble de Catalunya es pronuncíi si després vénen una gent a dir-nos que d'allò rès de rès i que aquí els únics amb potestat per decidir són ells? No. No, gràcies, però jo al joc d'haver de parar sempre, no hi jugo. Que l'assumpte fa tant de tuf a ranci que ni amb Detergent Demócrata Yo d'en ZP no marxarà la pudor a despotisme il·lustrat que fan Espanya, els seus polítics i el Tribunal Constitucional.\nHi ha moltes maneres de negar que un ànec és un ànec, però van totes contra l'essència de la realitat. I també dels somnis, és clar.\nEstem cansats de veure com la unitat del Parlament es desfà com un terrós de sucre al Congrés dels diputats per la submissió del diputats i diputades catalans al PSOE.\nEls catalans n'estem farts que des d'España ens diguin qui té la darrera paraula pel que fa a la nostra nació, a les nostres institucions i a les nostres lleis i de com ens hem d'administrar i governar.\nEls catalans vàrem votar el text de l'Estatut, i la voluntat sobirana d'un poble no es pot esclafar com s'intenta fer-ho des del TC. Els catalans, a aquestes alçades, només tenim un camí que no és altre que la independència nacional i la plena sobirania. Els catalans volem ser una Nació-Estat de plè dret i amb la plena adhessió i integració a la Unió Europea sense dependre de ningú més que de nosaltres mateixos.\nCortina de fum - Em sembla que no passarà res de res. Aquest desembre 4 magistrats més acaben el seu mandat i Zapatero ja ha anunciat que la sentència no serà abans de Nadal.\nPer tant, ens plantem al gener amb 8 magistrats fora de termini. Lògicament, es conclourà que un Tribunal així no pot dictar sentència sobre un tema "tant important".\nCal doncs renovar el Tribunal. Objectiu acomplert: com que això portarà uns mesos, serà impossible que hi hagi sentència abans de les eleccions al Parlament, que és l'objectiu de Montilla i el trispartit, atès que en unes eleccions amb clau nacional no hi tenen res a pelar.\nL'editorail és un avís que la retallada s'ha de produir després de les eleccions, mai abans.\n¿Y qué esperaban los catalanes tras quemar Banderas, pitar el himno nacional y colgar al Rey en caricaturas?\n¿Que les dieran las gracias?\nNo ens enganyem, la via autonòmica es el problema, i l’Estatut un simple fet que el referma, no hi ha solucions a mitges, i si una de molt clara:\nPer començar, el títol em sembla francament ampul•lós.Aquest editorial conjunt que es publica no em fa ni fred ni calor.M’agradaria saber d’on ha sortit la iniciativa, qui la impulsa i per què ara precisament, però com que tot això em sembla que no ho sabré pas deixem-ho estar tal com està. Hi haurà temps per saber-ne més coses i per comentar-ho.\nEm sembla molt més interessant, si és que s’arriba a concretar, el fitxatge de l’alcalde d’Arenys de Munt pel Reagrupament de Joan Carretero.\nPenso que l’enfortiment dels partits nacionals catalans és una bona notícia per a tots ells i per al País en conjunt.Només caldrà demanar que l’encertin en l’estratègia per acabar amb aquest desastre del tripartit i encarin el futur amb una visió que pugui superar la situació actual.\nEspero que una bona estocada a l'Estatut per part del TC Español faci veure d'una puta vegada i totes als il•lusos que encara s'ho creuen que amb España no hi ha res a fer.\nEstic plenament d'acord amb tu,anònim de la cortina de fum. Aquesta sentència serà la sentència "no-nata".. No veurem cap sentència abans de les eleccions al Parlament. Aquesta "pressió" exercida per la "totalitat" de la premsa del Pais i "al marge" dels politics m'acaba de convencer. El parany dels sociates és una autèntica obra mestra, cal admetre-ho. I ha colat, tu! Perquè tot déu s'hi apunta. Fins i tot la catosfera en va plena, i se'n felicita. Lamentable. No puc entendre que no vegin la gran trampa que suposa empassar-se això.\nLa dignitat d'uns diaris que tenen tots una molt clara tèndencia ideològica o que econòmicament depenen d'unes subvencions generoses per part del tripartit.\nAquesta és la seva dignitat. Repasseu les línies editorials de tots ells -inclosa la Vanguardia que vol fer-nos creure que és independent i veureu el pa que s'hi dóna.\nÉs el pa dels Montilla, de la Madre, Iceta, Zaragoza, ... I del silenci dels Castells, Tura, Geli, Nadal,... I no sé que és pitjor: si els crits dels descerebrats o el silenci dels que podrien dir alguna cosa intel•ligent.\n.Jo crec que és positiu mostrar una imatge comuna, ni que sigui per defensar la porqueria d'estatut aquest. Jo crec que allò que té de bo aquest manifest és veure el cabreig que agafa la caverna espanyola i les xorrades que arriben a dir.\nAquesta reacció absurda i fora de lloc crea més independentistes que molts meeting\nPotser la idea és reforçar el tripartit? Pot ser. La realitat és que la resposta bàrbara espanyola acaba cabrejant aquells catalanistes conservadors, que cada cop veuen més que l'única solució és la independència.\nEl 10 de mayo de 2006, las Cortes Generales aprobaron por mayoría absoluta, con el voto en contra del PP y la abstención de ERC, el nuevo Estatut de Catalunya, refrendado por los catalanes el 18 de junio en un referéndum. El PP, el Gobierno de Aragón, el de Baleares y el Defensor del Pueblo presentaron sendos recursos de inconstitucionalidad por entender que algunos artículos no se ajustaban a la Carta Magna. Casi dos años y medio después, el Tribunal Constitucional aún no se ha pronunciado.\nCuando lo haga, todo el mundo acatará la sentencia, faltaría más, y de nuevo será la hora de la política, esperemos que de la alta política, de la que estamos huérfanos desde hace tiempo.\nMullar-se una mica per continuar sec, això és el que fa molta gent, manipulant i desviant l'atenció davant de fets i situacions que semblen irreversibles.\nM'explico, avui una editorial conjunta, ahir unes declaracions més o menys compromeses, abans d'ahir uns sindicats respectant les consultes, etc, etc.....ai, ai ai, això em sona a por i preocupació. Ni estatut, ni T.C., ni recursos, del PP, ni del "defensor del pueblo" evidentment espanyol, ni govern d'Aragó, res de res aquí el que més fa trontollar tot, és, les consultes del dia 13 de desembre i les que vindran. No seré jo qui estigui en contra de les editorials conjuntes dels periòdics catalans. Però és la gent amb les seves iniciatives populars, les que fan que tot trontolli.\nLa unitat catalana, la de debó, és la que té clara amb quatre postulats la gent, el poble, si, sí aquest poble català tan i tan menystingut per tothom i que diuen que no pot decidir si no és dins les regles de joc, constitucionals.\nAra tots a corre i cuita per a salvar aquest tros de terra que està dins un estat, que no ens respecta i ens tracte indignament, i girar-li la decisió d'anar per lliure.\nÉs tard, molt tard i hem d'anar per feina.\nEs nota ke som prop de Nadal.12 apostols es conjuren i pareixen un editorial conjunt que brilla com l'estel de Natzaret.\nQuan arribarà el Rei herodes ?\nI ki serà el Judes de la història ??\nHi ha un tipus de boira, que no és física, és la mental, que també existeix i és més complexa, difícil d'entendre i percebre i que fa més por que l'altra.\nS'explica l'anècdota del primer ministre britànic i el seu "chambelán" a les costes de Dover, intentant observar algun rastre de mar o de França en un dia d'intensa boira. "Sire" li diu el "chambelán", Europa està aïllada de Gran Bretanya per la boira.\nÉs una manera de veure el món molt britànica quan encara no s'ha entès que ho has perdut tot i només ets la resta del no res de l'imperi perdut i extorsionat al límit, i instal•lat en la teva decadència et resisteixes a acceptar la realitat i veus la que et convé.\nDoncs bé, més o menys la mateixa concepció de la visió de Catalunya és podria aplicar al Govern Espanyol, com el seu dia es podia aplicar al diari The Economist en la seva pintoresca visió de Catalunya.\nNo s’ho ha cregut mai Espanya aixó d'un Estat plurinacional, entre altres coses perquè no tinc clar que Espanya sàpiga que ella per si mateixa és un Estat, o s'ho cregui seriosament. De fet, el que en realitat segueix sent, és un regne feudal amb els seus serfs als qui procura esquilar-los tants delmes com pot, i la seva visió política no va gaire més enllà. De no ser així no es pot entendre la situació actual de L’Estatutet, que després de ser aprovat per dos Parlaments, el Català i l'Espanyol i referendat pel poble de Catalunya, estigui ara pendent d'onze inútils incompetents, que a sobre són uns quants d'ells Inconstitucionals i ja no haurien de ser al lloc on estan si tinguéssim dignitat i decència, qualitats de les que òbviament n’estan mancats, atès el primer error d'aquest Tribunal Inconstitucional, la primera fal•làcia va ser acceptar els recursos del PP, de l’Indenfensor del Poble i d'algun altre indocumentat com el “maño”, perquè tal i com s'havia desenvolupat el procés de l’Estatutet, ja estava dat, beneït i referendat i ells no hi tenen res a fer ni a dir en aquest assumpte.\nCom no hi entenc de gran cosa i menys encara de lleis no se si es podria demanar empara a Brussel•les a propòsit d'aquest Tribunal Inconstitucional, de manera que se'l consideri invalidat per prendre decisions que afecten a la salut democràtica nostra i dels veïns.\nParlen avui tots els diaris de Catalunya que s'editen aquí de la dignitat de Catalunya amb relació a L'Estatutet i a la temuda resolució del TC. Doncs bé la dignitat comença per un mateix no sent mesell ni excessivament prudent amb l'altri i agafant el rave per les fulles o com més els hi agradaria dir-ho a Espanya "el toro por los cuernos", perquè la dignitat depèn de tu mateix i la llibertat, no et serà mai donada, com deia Maquiavel, s'ha de conquerir. I en el fons aquest Estatutet, és la nostra llibertat amb el pacte que hem fet amb Espanya, car de no aprovar-se de manera convenient voldria dir que aquest pacte s'ha trencat i les regles del joc que tan li agraden a Don Mariano s'hauràn trencat també....i aleshores, hom diria que ja sabem el que s'ha o hauria de fer.....o no ?\nNo era la premsa del Movimiento la que es posava d'acord amb publicar les mateixes notícies a la portada?


La Chambre d'Hote de Mano - Centre-ville de Bayonne Baiona França - Ofertes d'hotels amb els MILLORS DESCOMPTES EN LÍNIA\nVeure tots els 57 allotjaments a Baiona.\n4 Passage sainte Catherine, Estació de Baiona, Baiona, França, 64100 - Veure al mapa\nMés informació sobre La Chambre d'Hote de Mano - Centre-ville de Bayonne\nSi el que està buscant és per un hotel ben situat a Baiona, no busqui més enllà de La Chambre D`hote De Mano - centre-ville de Bayonn. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, La Chambre D`hote De Mano - centre-ville de Bayonn és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, ascensor.\nA més, totes les habitacions ofereixen una gran varietat de comoditats com ara calefacció, insonorització, articles de tocador, plat de dutxa, assecador de cabell per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de La Chambre D`hote De Mano - centre-ville de Bayonn la base perfecta per a gaudir de la seva estada a Baiona.\nTots els tipus de viatgers (96)Parelles (52)Viatgers en solitari (33)Famílies amb infants petits (3)Grups (8)


El Cau de les Nereides: Dia de costa\nDia de costa\nAvui el dia s'ha aixecat ennuvolat, i una capa bastant gruixuda ha impedit que el Sol m'enlluernés com cada matí, així que no m'he despertat fins les vuit i mitja. I després de rentar-me i esmorzar hem marxat a la platja. Tots quatre. però no he anat a la platja de sempre, a la dels dissabtes de juliol assolellats (sempre vaig a Vilassar), sinó que teníem ganes de sortir tot el dia i hem anat a la Costa Brava. Un mal pressentiment m'ha acompanayat durant tot el trajecte, però s'ha esvaït quan hem sortit de l'autopista per dirigir-nos cap a Palafrugell; i és que cada vegada hui havia més i més núvols. i el meu pare anava dient: No dona, un cop passis el Montseny res de res, i un cop he passat el Montseny encara n'hi havia més. Però per sort el dia s'ha aclarit i ha fet un solet ben maco. I un cop hem sortit de l'autopista, hem enganxat un camió, i co com que tan sols hi havia un carril d'anada i un de tornada, hem hagut d'anar-li darrere a 20 km/h durant una bona estona. I quan per fi l'hem avançat, ens hem trobat uns quilòmetres després un altre merder: un Audi que anava darrere d'una caravana que a la vegada anava darrere d'un altre camió i que a la vegada tenia davant seu un tractor. I crec que llavors ja anàvem a 10 km/h com a màxim. I quan en un tram la carretera era llaaaarga i recta i no venien cotxes, el meu pare li ha fotut canya a l'accelerador i n'ha avançat a alguns, mentre el meu germà, fent conya, m'agafava la mà i l'altra se la posava al cor (he de reconèixer que de vegades és una mica massa "impulsiu"). Un cop passat l'entrebanc, hem arribat per fi a la cala on anem sempre que visitem Palafrugell. I també com sempre (i lògic a les 12 del migdia), plena a vessar. Però anar-hi és una passada: és preciosa i l'aigua sempre està neta i transparent, i per no deixar de banda les costums, avui també ho estava. però plantar la tovallola era tota una cursa frenètica. I a la mínima que vèiem un lloc i hi anàvem, un altre ja hi havia plantificat la tovallola i el para-sol, pitjor que quan vas a un centre comercial i vols aparcar el cotxe, que quan n'hi ha un que estar carregant les bosses al maleter, un altre ja posa l'intermitent i li pregunta si ja marxa.\nI vist això, hem optat per deixar la bossa a un racó i cap a l'aigua. Freda, molt freda. I bona. I neta. Després hem anat a un Self service que ja coneixem d'altres vegades, on es menja bé, en abundància i a un preu bastant assequible (9 € menú amb vuit primers plats a escollir, vuit segons plats i molts postres, beguda i pa) . Jo he optat per la fideuà i l'empanada gallega (que l'hagués canviat per la truita a la navarresa quan he vist el plat que li han portat a la mare, que feia una pinta...). Això sí, no m'ho he pogut acabar. El meu pare sempre es posa les bótes allà, però jo no puc amb un plat tan enorme. Jo en tindria ben bé per dos àpats i no em quedaria pas amb gana! Bé i després per caminar una estona hem anat a Palamós, a donar una volta pel port, el passeig marítim, he, vist el canó i finalment quan tornàvem al cotxe hem vist el mercat del peix obert i hi hem entrat. peix acabat d'arribar, ben fresc. El venien però a la gent i no pas en grans quantitats, sinó en unes parades com les del mercat, no era pas com la llotja de les sis del matí (que una vegada vaig anar a la llotja d'Arenys perquè als meus pares els feia gràcia i allò era frenètic!). He vist de tot: sardines, raps, un altre que no sé quin era però encara tenia l'ham a la boca, crancs que no sé per què però treien escuma per la boca, llagostins que encara es movien, musclos, seitons... Bé, de tot i més. I ja finalment hem pres el camí de tornada, cap a Barcelona. I mig endormiscada, de sobte he girat el cap i els que anaven en direcció Girona estaven aturats. Més endavant he vist un fum negre que s'escampava per tot arreu, i com que hi havia una mica d'arbreda, he pensat que potser algun capullo havia tirat la cigarreta per la finestra i allò havia pres foc. Però era un cotxe en flames que cremava sense parar. Estava calcinat, com si hagués sortit del "desguace " aquell mateix moment. Els bombers intentaven apagar el foc i darrere el cotxe de bombers, hi havia una grua amb un cotxe gris platejat. No sé què ha passat, ni si hi havia algú dins el cotxe, però de debò que semblava que allò anés a explotar d'un moment a l'altre...\nI la dutxa de la platja no anava gaire bé, rajava molt poc. I ara no sé per què (mira, un impuls) m'he llepat una miqueta el braç i estic saladeta encara...\nPublicat per Laia en 20:33\nnimue 11 d’agost de 2007 a les 9:21\nem sembla que la platja de Vilanova no està mai tan plena com la de Palafrugell però preferisc anar una mica més aviat per evitar això de la invasió de tovalloles!\nAiii... la platja de Vilassar! m'encanta Vilassar! Vaig estar treballant allà un curs i vaig ser molt feliç!\nXeXu 11 d’agost de 2007 a les 12:21\nEls poblets de la costa brava són genials, fins i tot a mi que no sóc gens de platja, m'encanten. Jo vaig anar per allà l'any passat a passar uns dies amb uns amics, i va ser tant fantàstic... llàstima que aquest any han canviat moltes coses i no haurem pogut quedar, però tant de bo ho repetim aviat.\nLaia 11 d’agost de 2007 a les 16:57\nAl principi va ser molt caòtic però cap allà la una es va buidar una mica... Es clar, estava plena de francesos torrats pel sol i vermells com tomàquets, i com que aquests dinen d'hora...\nJo t'ho recomano, XeXu, perquè hi he anat bastants cops i la trobo genial, la costa brava. Les casetes de pescadors blanques i la costa rocosa és preciosa! A més a més, la platja tan neta i transparent només l'he vista a Eivissa, i és un plaer tenir platges així per aquí! Només cal posar-hi bona fe i intentar que segueixin així.\nCamiseta Personalizada 11 d’agost de 2007 a les 17:13\nAnònim 13 de desembre de 2009 a les 16:06\nhttp://www.breauxbridgelouisianabedandbreakfast.com/ - phentermine pills


Ordino ofereix una formació multidisciplinària als professionals que tracten amb nens\nEl primer any de vida és fonamental en el desenvolupament motor i sensorial de cada persona. Així ho ha assegurat la consultora en formacions de comunicació terapèutica, Lucila To, que ha presentat aquest dimarts un curs formatiu dedicat a l'adquisició d'aprenentatge infantil. La jornada compte amb el suport del comú d'Ordino i consistirà en un curs de 12 hores impartit el divendres 2 i el dissabte 3 de juny al Centre Esportiu d'Ordino. El professor serà el fisioterapeuta i director de l'Institut Aragonès de Salut i Desenvolupament Infantil, Iñaki Pastor.\nL'objectiu de la jornada és promoure protocols d'intervenció comuns perquè tots els professionals que treballen amb nens siguin capaços de detectar problemes d'aprenentatge i dificultats en el desenvolupament. Segons Lucila To, és necessària una actuació multidisciplinària per tractar els infants. “És una mateixa realitat vista per diferents professionals que han de tenir un paradigma comú”, ha assegurat. Per aquest motiu, la formació està dirigida tant a pediatres, metges de família, logopedes, fisioterapeutes, psicòlegs, optometristes i mestres, entre d'altres.\nLa intenció de l'especialista, Lucila To, a l'hora de promoure aquesta tipus de formació és portar gent d'arreu del món amb la voluntat de que Andorra tingui una oferta atractiva en formació i que no calgui sortir sempre del Principat per assistir a formacions innovadores. “Jo voldria cridar l'atenció no només aquí -ha dit To-, sinó més enllà de les nostres fronteres i aconseguir que la gent no només vingui a recórrer les nostres muntanyes, sinó també obrir altres aspectes com les formacions o els congressos.” L'especialista ha assegurat que no s'ofereixen massa formacions en l'àmbit internacional on professionals de diferents àmbits escoltin un mateix paradigma: “Crec que és necessari perquè les professions del futur estem condemnades a entendre'ns i a parlar entre nosaltres”, ha vaticinat.\nArtículo anteriorEl Congrés debatrà la moció de Podem a Rajoy el 13 de juny\nArtículo siguienteEvacúan un centro comercial próximo al lugar del atentado en Manchester


El currículum cec no porta fotografia ni informa del sexe o l’edat del candidat. GETTY IMAGES\nBarcelonaCinc anys d’experiència, estudis a l’estranger, domini de l’anglès, però cap rastre del nom, el sexe, la fotografia, l’edat o el lloc de naixement del candidat que ha enviat el currículum. Això és el que proposa l’anomenat currículum cec, una tècnica de selecció de personal que vol acabar amb els casos de discriminació cap a determinats col·lectius com les dones, els estrangers o els majors de 45 anys. La ministra de Sanitat, Serveis Socials i Salut, Dolors Montserrat, va presentar a finals de juliol el protocol amb què 78 entitats -hi ha empreses, però també universitats, agències de treball i associacions professionals- es comprometen a provar aquest sistema en els seus processos de recursos humans. Amb aquest pla, el govern espanyol intenta compensar la retallada a les polítiques d’igualtat que acumula en els últims pressupostos generals de l’Estat.


El govern italià deixa la detenció de Puigdemont en mans de la justícia\nBarcelona. Divendres, 24 de setembre de 2021. 15:52\nEl govern italià evita posicionar-se sobre la detenció del president Puigdemont. El Ministeri de Justícia d'Itàlia ha assegurat aquest divendres que no té "cap paper" amb relació a la detenció del president a l'exili Carles Puigdemont i ha assegurat que el cas es troba "plenament" en mans dels tribunals, als quals competeix decidir si procedeixen o no amb l'extradició del líder independentista.\nD'aquesta forma, el Govern de Mario Draghi ha evitat interferir amb el cas i ha deixat en mans del jutge que pugui perllongar la detenció de Puigdemont, arrestat aquest dijous després d'arribar a l'Alguer (Sardenya), així com la "decisió final" relativa a la seva hipotètica entrega a Espanya.\nJustícia ha apuntat en un breu comunicat que les ordres europees d'arrest no segueixen els mateixos protocols que les extradicions, en les quals sí que hauria de pronunciar-se el poder executiu.\nEl Ministeri de Justícia a Itàlia està encapçalat per Alfonso Bonafede, del Moviment 5 Estels (M5S), però la coalició que encapçala Draghi inclou també altres corrents com la Lliga, que ja s'ha pronunciat per boca del seu principal líder, Matteo Salvini, en contra que les autoritats italianes puguin acabar escometent una "venjança" contra Puigdemont en nom d'Espanya.\nAquest migdia, Salvini ha demanat que Itàlia "no sigui protagonista de la justícia o la revenja a petició d'altres països", en al·lusió a la detenció de Puigdemont, del cas del qual ha recordat que Alemanya ja va rebutjar en el seu dia el lliurament a Espanya.\nPuigdemont sabia que l'esperaven\n"El president mai no va sol". Aquest és la manera de treballar de l'equip de Carles Puigdemont i aquest dijous no era una excepció. Quan el líder independentista descendia a l'aeroport de l'Alguer de l'avió amb què havia viatjat des de Brussel·les ja sabia què li esperava a terra.\nPuigdemont viatjava acompanyat a l'avió, mentre que a l'aeroport l'esperaven el senador Jami Matamala, el director de la seva oficina, Josep Alay, i una col·laboradora d'estreta confiança.\nL'objectiu del viatge era participar en la Trobada Internacional Adifolk i reunir-se amb el president de la regió de Sardenya i amb el Síndic de l'Alguer.\nL'independentisme s'ha tornat a mobilitzar d'urgència arran de la detenció. Aquest matí, centenars de persones han respost a la crida de l'Assemblea i els CDR i s'han manifestat davant del consolat italià.\nA més a més, els CDR han convocat per aquesta tarda una manifestació als Jardinets de Gràcia a les 19:00 h.\nD'altra banda, l'Assemblea ha convocat una "gran manifestació" pel diumenge 26 de setembre.\nFoto principal: el primer ministre italià, Mario Draghi / Efe


Actes previs de la FM de Sant Miquel aquest cap de setmana amb Play Station, dards i ping-pong — Ajuntament d'Olèrdola\n20:19 del 05 de juliol de 2022\nActes previs de la FM de Sant Miquel aquest cap de setmana amb Play Station, dards i ping-pong\nActes previs de la FM de Sant Miquel aquest cap de setmana amb Play Station, dards i ping-pong Els actes centrals de la Festa Major s’han programat del divendres 10 al diumenge 12 d’octubre http://www.olerdola.cat/news/actes-previs-de-la-fm-de-sant-miquel-aquest-cap-de-setmana-amb-campionats-de-play-station-dards-i-ping-pong http://www.olerdola.cat/news/actes-previs-de-la-fm-de-sant-miquel-aquest-cap-de-setmana-amb-campionats-de-play-station-dards-i-ping-pong/@@download/image/JuntaSocietat.JPG\nEls actes centrals de la Festa Major s’han programat del divendres 10 al diumenge 12 d’octubre\nLa nova Junta de la Societat La Lleialtat\nLa Festa Major de Sant Miquel d’Olèrdola escalfa motors. Com és habitual, els actes principals es concentraran el segon cap de setmana del mes d’octubre. Però abans, ja aquest dissabte dia 4 i diumenge dia 5, s’han programat activitats prèvies per anar fent boca.\nDissabte, a partir de les 5 de la tarda, s’ha previst un campionat de Play Station Fifa 15 a l’espai del bar del Local Rossend Montané. Tal i com ens explica la presidenta de la Societat La Lleialtat, Roser Mascaró, la competició està oberta a tothom. (àudio)\nL’endemà diumenge 5 d’octubre, al local Rossend Montané, el grup de teatre l’arrel dóna un cop de mà en l’organització de campionats de dards i de ping-pong. La jornada també inclourà un exhibició a càrrec de tennistes del club tennis taula Vilafranca.(àudio)\nDurant aquests dies es distribuirà una butlleta perquè els infants s’inscriguin en un taller de Jumping clay, que es preveu fer dissabte 11 d’octubre al matí. Per tal de preveure el material necessari, cal que les inscripcions es formalitzin fins diumenge lliurant la butlleta a la bústia de la Societat.(àudio)\nEn propers serveis informatius detallarem el contingut del programa d’actes de la Festa Major de Sant Miquel que, segons avançava Roser Mascaró, inclou novetats destacades aquest any.\nEscolta l'entrevista a Roser Mascaró, realitzda per Canal 20-Ràdio Olèrdola, clicant aquí


Un estudiant de 21 anys confessa haver apunyalat els cinc veïns de Lleida\nLa policia identifica el noi al carrer, que s’ha autoinculpat i ha ingressat en un psiquiàtric\n3 min. Barcelona / Lleida 24/09/2014 00:00\nL. DÍAZ-ROIG / I. BELILLES\nMés de 24 hores després dels cinc apunyalaments a plena llum del dia als carrers de Lleida, la policia va detenir ahir el presumpte autor de les agressions: un noi de nacionalitat espanyola de 21 anys que es va autoinculpar. El jove va ser ingressat directament al psiquiàtric de l’Hospital de Santa Maria, segons va confirmar l’alcalde de Lleida, Àngel Ros.\nL’escenari que va deixar dilluns -víctimes escollides aleatòriament, apunyalades sense dir-los cap paraula i sense mòbil aparent-, dificultava la tasca de la policia. Més d’un centenar d’agents, entre Mossos d’Esquadra, la Guàrdia Urbana de Lleida i Policia Nacional, rastrejaven la ciutat per buscar el culpable. Ahir, a les 20.15 hores, la Policia Local practicava la detenció, al carrer Rovira Roure de Lleida. L’alcalde de la ciutat va explicar que dos agents que circulaven en moto el van parar per identificar-lo, amb l’ajuda d’una altra unitat ciclista que es trobava a pocs metres, ja que la descripció del jove es corresponia amb la que n’havien fet els testimonis. Alguns veïns presents en el moment de la detenció van explicar a l’agència Efe que tres agents es van acostar al sospitós per demanar-li la documentació, i el jove -pressionat per la situació- va reconèixer que era l’autor de les ganivetades, per la qual cosa va ser detingut immediatament. Segons un amic del noi consultat per l’agència Europa Press es tractaria d’un jove alumne de medicina que estudia a la ciutat i és natural de Logronyo. Ara els Mossos hauran de certificar que la declaració del noi es autèntica.\nGravat per les càmeres\nLes primeres investigacions apuntaven que l’agressor era un home d’origen estranger -amb la pell i el cabell foscos-, d’uns 35 anys i de “complexió forta”, que el dia dels fets anava vestit amb una samarreta de ratlles blanques i blaves, un pantaló de color verd i una gorra al cap. El jove detingut -que també podria ser autor d’un incendi al seu pis que va tenir lloc dilluns, al mateix carrer on va ser arrestat- passarà a disposició dels Mossos des de l’hospital.\nEls dos primers apunyalaments es van produir al passeig de Ronda, dos més van tenir lloc al carrer Príncep de Viana i l’últim a la plaça del Treball. Totes les agressions van ser en poc menys d’una hora. La policia va centrar ahir els seus esforços a analitzar les càmeres de videovigilància dels bancs i establiments de la zona i els voltants, segons va explicar el cap dels Mossos a Ponent, Josep Lluís Rosell, en una roda de premsa a la tarda. De fet, ja tenien una imatge del possible sospitós. La investigació també se centrava en la recerca de les empremtes del ganivet de cuina, que va deixar clavat a l’esquena de l’última víctima, i que ara podran ser contrastades amb les del jove detingut.\nEls Mossos d’Esquadra i la Guàrdia Urbana de Lleida havien intensificat per tota la ciutat l’ampli dispositiu policial per trobar-lo i ahir van començar a interrogar dues de les víctimes. Es tracta dels dos ferits -un ciutadà sud-americà i un espanyol-, que ja van ser traslladats a planta a l’Hospital Arnau de Vilanova. Dels altres tres ferits, un home de nacionalitat xinesa és a l’UVI i una dona marroquina va ser intervinguda ahir al matí. L’última víctima, un home d’origen pakistanès de 60 anys a qui l’agressor va deixar clavat el ganivet a l’esquena, està ingressat a la Vall d’Hebron de Barcelona i es troba estable dins d’un pronòstic de gravetat.


El Vilafranca, a semifinals de l'Històrics amb 'efecte Sardà' - FutbolCatalunya\nPublicat per: redaccio 3 d'agost de 2017\nEl vigent campió del Torneig d'Historics va patir però no va fallar. El Vilafranca és a les semifinals deixant fora un Sants que ho va tenir a tocar i al Castelldefels. Josep Ramon Sardà va tenir bona part de culpa\nJosep Ramon Sardà -esquerra-, celebrant el gol amb el seu company Sergi // FOTO: Torneig d'Històrics (Àngel Garreta)\nVilassar, Cerdanyola, Badalona... i Vilafranca. El Torneig d'Històrics 2017 ja coneix els quatre semifinalistes després d'un altre grup resolt amb emoció fins al final. Amb el Castelldefels de Miki Carrillo descartat als dos primers partits -i amb moltes coses a corregir-, el Sants va veure com l'empat final contra els de Moreno els condemnava pel gol encaixat al primer partit de la jornada. La diferència de gols va atorgar el passaport a les semifinals a l'actual campió, que es veurà les cares dissabte amb el seu rival a la final de l'any passat. Per la seva banda, Vilassar i Cerdanyola lluitaran per una plaça a una final que, passi el que passi, serà inèdita.\nSi hi ha un protagonista d'aquesta quarta data del clàssic de l'estiu, s'ha de triar a Josep Ramon Sardà. Un futbolista de Reus, format al Pare Manyanet de Reus (N. de la R.: gràcies per la puntualització a Jorge Bocio) i que va passar pels juvenils del Llevant, Reus i Barça i fins i tot per l'Albacete B i el Morell. Un rodamón del futbol de només 21 anys que la temporada passada jugava a Primera Catalana, al Vila-seca, i que ha estat el darrer a arribar aquest estiu al Vilafranca. A l'Històrics deixa, de moment, un gol a cada minipartit. El segon, contra el Sants, val el seu pes en or. Repassem els tres encontres.\nSANTS, 2 – CASTELLDEFELS, 1\nNo es pot negar que és complicat obrir cartell en una jornada. La calor, el públic que va arribant i altres condicionants que afecten habitualment aquest primer minipartit. Però el Sants, gairebé el mateix Sants que es va quedar a les portes de l’ascens, va decidir sortir a resoldre ràpidament. I no va deixar respirar un Castelldefels sorprès per la sortida dels inquilins de l’Energia.\nAlberto, a la sortida d’un córner, va caçar Nito i la sorpresa defensa dels de Carrillo. Massa nervis darrere a l’equip de la Riera dels Canyars, que va intentar respondre amb un xut llunyà de Joel Marín que va treure espectacularment Anto. Gairebé seguit, una oportunitat a la porteria del gol sud, amb Borrull fent lluir Nito.\nVa ser el preludi de l’exhibició de Chicho, un ex del Martinenc que coneix bé aquest camp i que al minut 24 es va inventar una jugada entrant des de la banda dreta que va fulminar Nito. Un 2-0 que només va poder retallar el Castelldefels des dels onze metres, després d’un penalti forçat per Pedro Bilbao i transformat per Kevin. El Sants donava primer, malgrat perdre a la tanda posterior per 1-2.\nVILAFRANCA, 2 – CASTELLDEFELS, 0\nMenys història va tenir el segon partit, dominat pel vigent campió del torneig, el FC Vilafranca d’Ivan Moreno. Era un partit especial pel jugador que lluïa el 9 del Castelldefels, l’etern Santi Triguero, poc acostumat a veure’s les cares amb amics seus com Gerard Boira. Però és el que té el futbol.\nA Boira no li va acompanyar la sort. Potser hagués estat just que hagués vist porta, però es va trobar amb la inspiració de Manu Martín, qui fins i tot en tres ocasions va neutralitzar els xuts llunyans del veterà futbolista. Es pot dir que Manu va ser el millor del seu equip, on Miki Carrillo té molta feina a fer, sobretot a la defensa.\nMassa concessions i arribades, com la de Josep Ramon Sardà al minut 19, sorprenent el porter amb una vaselina preciosa. L’exjugador del Vila-seca va tornar a provar-lo quatre minuts després, però la resposta de Manu va ser bona, tot i que la pilota va caure al cap de Medina, qui va rematar al pal. Més sort va tenir el Vilafranca en l’acció el 2-0. David no va rematar una passada de la mort, però sí Éric Via, amb la canya a punt a l’àrea petita.\nJoan Castillo va rebre de mans del seu homònim Moya, el director del torneig, el recordatori dels equips que queden eliminats. El campió es presentava al partit final contra el Sants amb un avantatge: li valia l’empat perquè no havia encaixat cap gol.\nVILAFRANCA, 1 – SANTS, 1\nAl Sants només li valia guanyar i va tenir l’accés a semifinals a la seva mà. Però com resa la dita, qui perdona ho acaba pagant. I de tenir Sergio Navarro dues ocasions ben clares es va passar a un empat obra de Josep Ramon Sardà –un altre cop, Sardà- que ficava al campió a la ronda de dissabte, on l’espera el Badalona reeditant la final de la darrera edició.\nTito Lossio, l’entrenador del Sants, va apostar no només pel mateix esquema, sinó també gairebé pels mateixos noms. Només Pacheco -una de les darreres novetats de la plantilla santsenca, provinent del Vilassar- va entrar en una alineació amb un 3-4-1-2 valent contra un Vilafranca que va avisar amb una oportunitat de Kike Tortosa que va rebutjar el meta blanc-i-verd.\nAl Vilafranca li va tocar remar perquè el Sants volia fer els deures després que Luis Gaudioso cacés una pilota morta a l’àrea i afusellés Éric Alcaraz. Durant 21 minuts, els de Lossio van somiar amb la presència a la penúltima ronda, mentre els d’Iván Moreno buscaven la forma de sorprendre la defensa de tres que seguia treballant pels santsencs.\nEls minuts passaven al mateix temps que Sergio Navarro demostrava que avui no era el seu dia. El ‘killer’ del Sants va perdonar davant Éric. Massa. I en canvi va aparèixer el futbolista que havia marcat el primer gol del minipartit anterior, Josep Ramon Sardà, per batre Pacheco des de fora l’àrea i fer valer la diferència general de gols.\nEl Vilafranca optarà a revalidar títol contra la seva ‘víctima’ a la final del 2016, el Badalona de Manolo González. Per l’altra banda del quadre, Vilassar i Cerdanyola són ‘rookies’ en aquesta fase. Moltes esperances, olor de xistorra i pinxo, calor i emoció. És l’Històrics.


Sense novetats del boletaire de 70 anys perdut a l'Alt Urgell\nEls Bombers, els Mossos i Agents Rurals mantenen l'operatiu de recerca des de dimarts\ndivendres, 21 de setembre 2018 - 19:00h\nImatge de l'helicòpter dels Bombers a l'Alt Urgell. | CatalunyaDiari.cat\nAquest matí de divendres, 21 de setembre, els serveis d'emergències han reprès la recerca del boletaire de Guissona de 70 anys perdut dimarts passat a Fígols i Alinyà, a la comarca Alt Urgell, a tocar de la Seu d'Urgell. L'home estava buscant bolets amb un amic seu per la zona del Coll de l'Estany cap a Odèn i es va despistar el passat dimarts cap a un quart de cinc de la tarda. Tot i que es va poder parlar amb ell per telèfon durant les primeres hores de la desaparició però finalment el senyal telefònic es va acabar perdent i l'home no va tornar.\nSense novetats del boletaire perdut a Fígols i Alinyà\nLa cerca es va iniciar el mateix dimarts i s'ha allargat fins aquest divendres a la tarda, que tampoc s'ha pogut trobar l'home. Efectius dels Bombers, dels Mossos i dels Agents Rurals de la Generalitat de Catalunya han efectuat una recerca intensiva en un radi de 500 metres des del darrer punt on se'l va veure, i recerca extensiva més enllà d'aquesta zona. La cerca aquest divendres s'ha fet també de manera intensiva, és a dir, recercant metre a metre, a la Collada de l'Estany, una collada a cavall dels termes municipals de Fígols i Alinyà, a l'Alt Urgell, i Odèn, ja la comarca del Solsonès, a la Serra de Campelles. Aquesta zona és propera on va ser vist l'home per darrer cop. Aquest vespre els Bombers han confirmat que la cerca segueix «sense novetats» i que seguirà demà.\nL'helicòpter dels Bombers, amb una càmera tèrmica, s'ha sumat a la cerca del boletaire. | CatalunyaDiari.cat\nL'operatiu compta amb dos helicòpters, un dels Bombers de la Generalitat, que durant aquest divendres, equipat amb una càmera tèrmica, ha repassat el terreny i un dels Mossos d'Esquadra, dotze vehicles terrestres de Bombers, cinc de la policia catalana i quatre dels Agents Rurals, a més de dues unitats canines i una desena de persones voluntàries vingudes des de Guissona, d'on és el boletaire. En els equips de Bombers hi participa el Grup Especial d'Actuacions dels Bombers, amb seu a la Seu d'Urgell, i també el Grup Caní de Recerca, els especialistes canins dels Bombers de la Generalitat. Els Mossos també han desplegat a la zona agent de la seva Unitat de Muntanya i guies canins. Segons ha pogut saber CatalunyaDiari, l'operatiu de cerca del boletaire de 70 anys seguirà demà, dissabte 22 de setembre. És habitual que aquests tipus de cerques s'allarguin durant uns cinc dies si no hi ha novetats, passats aquests dies, els Bombers valoren si val la pena seguir o no.\nEls Bomebrs han fet el triple de sortides per buscar boletaires que en tot el 2017\nEls Bombers han avisat des de les seves xarxes socials que és important no oblidar els consells a l'hora de sortir a buscar bolets. Aquest any és una temporada que es preveu que se'n trobaran molts als boscos de Catalunya i aquesta temporada els Bombers ja han fet 35 serveix de recerca de boletaires perduts pel bosc mentre que en tot el 2017 només se'n van fer deu. Els Bombers recomanen revisar la previsió meteorològica abans de sortir de casa, portar bon equipament, no anar sol, portar un mapa del lloc on es va i planificar la tornada, sempre amb llum de dia, per evitar poder-se desorientar.\nBombers Alt Urgell


Quins són els futurs sobre l'aigua? - Caixa d'Enginyers\nL’escassetat de l’aigua va en augment com a conseqüència del canvi climàtic. El seu valor no pot ser igual al d’altres productes bàsics:\nEl mes de desembre del 2020 van començar a cotitzar els futurs sobre l’aigua de Califòrnia basant-se en l’índex Nasdaq Veles California Water.\nEl nou mercat de futurs està obert a tot aquell qui en vulgui participar, cosa que ha generat una polèmica en els mitjans de comunicació i en l’opinió pública.\nEstats Units és un dels països amb més consum per càpita d’aquest recurs, que cada vegada escasseja més com a conseqüència del canvi climàtic.\nEl Consell de Drets Humans de l’ONU alerta que “No es pot posar un valor a l’aigua com es fa amb altres productes bàsics”.\nPots llegir l’article complert aquí\nCarles Carcolé Ramos, Portfolio Manager a Caixa Enginyers Gestió\nTags:AiguaCanvi climàticFuturs sobre l'aiguaValor de l'aigua


Potser endarrerirem la bomba de rellotgeria del procés, però no l’aturarem - El Dietari del Procés - Blogs de l'indirecte!cat\nOpinió amb independència. Dijous, 25 d'abril de 2019 02:40 h\nDietari 2014 Dilluns, 6.6.2016. 23:05 h\nbasté, cup, junqueras, pressupostos, rac1, rahola, salellas\nLa bomba de rellotgeria ja torna a marcar els últims segons del compte enrere abans d'explotar. Tot comença a apuntar ara que la deflagració es podrà tornar a evitar a l'últim instant, però només per donar uns quants dies més a un artefacte explosiu que mai s'ha pogut aturar des que ha començat el procés. Ja no hauria de ser una sorpresa, perquè l'aventura independentista catalana ha conviscut amb partidismes, perfils propis marcats i decisions en contra de la unitat i de l'objectiu i, malgrat tot, ara hi ha un president, un govern i un parlament nítidament independentistes per primera vegada com a mínim des dels anys 30 del segle passat -per no dir de la història.\nPrecisament per aquest factor diferencial des del gener d'enguany, l'estupefacció és màxima de tota la societat respecte l'actuació de bloqueig de la CUP, que aparentment actua com qualsevol altre grup de l'oposició, tot i ser sabedor que és part essencial de la conjuminació d'elements independentistes mai vista des de la mort del Dictador. Els 'ciuopinadors' més voraços, com Pilar Rahola, ja fa dies que han engegat de nou la campanya de 'pressing CUP', aquesta vegada fins i tot per veus que intenten ser més neutrals com la de Jordi Basté. El debat es trasllada en una batalla campal a Twitter i tot plegat sembla un 'remake' de baix calat de la pel.lícula del debat d'investidura de fa mig any. La reflexió més important fins el moment, la d'aquest dilluns al matí del conductor del programa estrella de RAC1:"Què val el cap de Mas?". Un dubte ara més pertinent que mai.\nAquest dilluns també s'ha pronunciat un dels diputats de la CUP, Benet Salellas, que s'ha mostrat "optimista", i Oriol Junqueras també ha repartit més arguments contra l'esmena a la totalitat. Faves comptades: sense pressupostos, no hi ha 875 milions extra per a polítiques socials, ni hisenda pròpia ni desenvolupament de la conselleria d'Exteriors. És a dir: serà l'excusa perfecta perquè els 18 mesos siguin els mesos més llargs de la història.\nAl mateix temps, s'ha obert a incloure impostos suspesos pel TC, tot i que ha dit que no es passarà del sostre de dèficit perquè seria mentir a la gent. Espanya tancarà l'aixeta del tot i el difícil equilibri que ha de fer el procés entre transgredir sense que es tallin les ales abans d'hora acabaria. Les sensacions són una mica més bones que fa uns dies, però només per endarrerir el compte enrere de la bomba de rellotgeria. El proper termini agònic serà el més que ve, amb l'aprovació definitiva dels números. Això si tot va 'bé'.\n3389 lectures Un comentari\n8 de juny de 2016, 09.06 h\n1- La CUP: tot l'unionisme, des de Madrid a CSQP (que ara és lliure de presentar-se com a canvi polític) aplaudeixen amb les orelles que hagin donat un cop de mort al sobiranisme polític.\n2- Els vots. Els diputats representen ciutadans. La CUP tenia un munt de vots manllevats, i cal ser-ne conscients.\n3- El procés sobiranista: la diferència entre els perdedors i els guanyadors, entre el Barça dels 60 i el d'ara, és que els guanyadors s'aixequen tants cops com calgui i lluiten fins al fi... Llegir més\nAlbert Rivera EFE ERC Jordi Sànchez Junts per Catalunya Oriol Junqueras Pablo Casado Pablo Iglesias Pedro Sánchez Puigdemont Soto del Real Tv3 acn arrimadas boye campanya electoral cs debat eleccions espanyoles junqueras pp pr riba sánchez 155


Detenen un home que volia atemptar a Barcelona aquest cap de setmana\nDetenen un home que preveia atemptar a Barcelona aquest cap de setmana\nper Redacció 08/05/2020 20:17h\nAgents de la Guàrdia Civil a Barcelona davant de la porta del domicili del presumpte seguidor de Daesh detingut. | LleidaDiari.cat\nLa Guàrdia Civil ha detingut a Barcelona un home presumptament afí al grup terrorista DAESH que estaria buscant objectius per cometre un atemptat terrorista, segons ha informat el cos, que ha explicat que existien referències de la radicalització i afinitat del detingut amb DAESH des de com a mínim quatre anys, però sota una aparença de «discreció». Durant l'estat d'alarma el procés de radicalització «s'ha vist culminat, activant-se de manera altament cridanera i preocupant». El detingut, d'origen marroquí, feia manifestacions públiques de la seva adhesió als postulats terroristes i d'odi a occident a les xarxes socials. A més, se l'havia detectat saltant-se el confinament de manera habitual i amb la sospita que estigués buscant objectius. La investigació ha estat dirigida pel jutjat central d'instrucció número 4 i la Fiscalia de l'Audiència Nacional, s'ha portat a terme de manera conjunta amb la Direcció General de Seguretat del Territori marroquí i ha comptat amb la participació destacada de l'FBI.\nSegons la Guàrdia Civil, hi havia referències de la radicalització del detingut i afinitat al grup terrorista des de feia almenys quatre anys, però que fins feia poc aquest procés es mantenia sota una aparença de discreció, fet que no l'identificava com a un actor crític. Ha estat durant l'estat d'alarma quan, segons el cos, el detingut ha acabat el procés de radicalització, activant-se de manera «altament cridanera i preocupant». El detingut tenia una «voluntat de portar a terme una acció terrorista», segons la Guàrdia Civil, tot i que es desconeix la concreció.\nLes hipòtesis policials apunten que la radicalització podria respondre a les crides fetes des de la direcció del grup terroristes perquè els actors solitaris es mobilitzessin i fessin atacs als llocs de residència. La Guàrdia Civil ha indicat que, amb motiu de la pandèmia, s'han produït diversos atacs terroristes sota l'autoria d'actors individuals, amb armes blanques o fent atropellaments. El detingut feia manifestacions públiques de la seva adhesió als postulats terroristes de DAESH i d'odi a occident a través dels seus perfils a les xarxes socials. A més, se l'havia detectat saltant-se les normes de confinament de manera habitual per la ciutat de Barcelona i els investigadors tenen la sospita que estava buscant objectius.\nLa investigació ha servit per determinar, entre d'altres coses, que el detingut es troba «totalment influït per la propaganda i postulats de DAESH», grup a qui asseguren que ha jurat fidelitat. Per això, se'ls consideri «una amenaça real per a la seguretat».\nOperació antidroga a Lleida i a Almacelles amb diversos detinguts\nLi roben la bici i la troba dos mesos després a Lleida


ERC recorda a Torra que és la JEC qui li retira l'escó: "No es pot manipular"\nBarcelona. Dimecres, 4 de març de 2020. 16:58\nActualitzat: Dijous, 5 de març de 2020. 09:10\nEnuig d'ERC després que el president Quim Torra hagi tornat a atiar el foc contra el president del Parlament, Roger Torrent, per la retirada del seu escó. Els republicans recorden que van ser la JEC i el Tribunal Suprem qui van decidir desposseir-lo com a diputat, i no pas Torrent, i veuen "profundament irresponsable" posar el focus en el presidència de la cambra. Fonts del partit hi veuen un intent de "desgastar políticament" la seva figura.\nEn un sentit similar s'ha expressat el líder dels republicans a la cambra catalana, Sergi Sabrià, en un missatge públic a les xarxes socials. "No es pot manipular la realitat i exculpar la JEC i el TS. Qui retira l'escó i segresta el vot del president Torra és la JEC i el TS, no el president del Parlament", ha denunciat en aquest sentit.\nNo es pot manipular la realitat i exculpar la JEC i el TS. Qui retira l'escó i segresta el vot del president Torra és la JEC i el TS, no el president del Parlament. De fet, el que fa el Parlament és recórrer aquesta decisió injusta per revertir la situació https://t.co/zYGHH5h9JC\nLa nova discrepància entre socis de Govern arriba després que Torra hagi tornat a reclamar, durant la sessió de control celebrada aquest dimecres, recuperar l'escó de diputat. Ho ha justificat arran de l'escàndol de l'assessor de Cs que era membre de la JEC, però des d'ERC lamenten que s'hagi posat el focus de nou en Torrent.\n"Jo demano a aquesta cambra, sobre la base de la votació del 4 de gener, us ho demano, president, que reconsidereu la decisió d'haver-me retirat l'escó i que per tant pugui tornar a tenir tots els drets com a diputat d'aquesta cambra", ha deixat anar Torra després de criticar els vincles del partit taronja amb un vocal de la JEC i també del nou cas conegut avui del PP.\nDes d'ERC també aclareixen que no comparteixen "en cap cas" la retirada de l'acta de diputat a Torra i ho veuen "una decisió injusta i impròpia absolutament d'un Estat democràtic". En aquest sentit, recorden que el Parlament, i Torrent, van recórrer la decisió per "revertir la situació".\nA més, expliquen que des del partit "planten cara a la repressió" i "treballen per protegir les institucions catalanes", a través de garantir "la seguretat jurídica i que els acords que adopti el Parlament siguin eficaços i vàlids".\nPARLAMENT Torra reclama a Torrent recuperar l'escó després de l'escàndol Cs-JEC Carlota Camps


25 centres educatius s'han presentat al programa 'Magnet. Aliances per a l'èxit educatiu' | Fundacio Bofill\nNotícies > 25 centres educatius s'han presentat al programa "Magnet. Aliances per a l'èxit educatiu"\nUn total de 20 escoles, 4 instituts i 1 institut-escola s'han presentat a la convocatòria extraordinària del programa Magnet, sol·licitant entrar a formar part d'aquest projecte d'innovació i equitat educativa el curs 2020-21. Magnet acompanya les escoles i instituts en un procés de transformació per tal d'enfortir el seu projecte de centre en aliança amb una institució de referència. Aquesta aliança ha de permetre al centre educatiu recuperar la capacitat d'atraure les famílies del seu entorn.\nEl 31 de juliol va concloure el període de presentació de sol·licituds, i ara s'inicia el procés de selecció dels centres que millor s’adaptin als requisits del programa, que culminarà el 20 d’octubre amb la publicació de la llista definitiva dels seleccionats. Els centres educatius que s'han presentat són de diversos territoris, concretament: 8 del Vallès Occidental, 4 del Baix Llobregat, 3 de Tarragona, 2 de Catalunya Central, 2 de Barcelona comarques, 1 del Maresme-Vallès Oriental, 1 de Barcelona ciutat, 1 de Girona, 1 de Lleida i 1 de Terres de l’Ebre.\nLa convocatòria Magnet d’enguany ha incorporat un any 0, en el que els centres disposaran d’un un període d’assessorament de 15 hores que entre els mesos de gener a juny del curs 2020-21 per tal d’elaborar la visió i iniciar el coneixement de la institució partner. Aquesta formació comptarà amb el reconeixement del Departament d’Educació i un cop finalitzada, s'iniciarà el període d’assessorament del centre el curs 2021-22. Moment el que també s’iniciaran altres accions com la difusió estratègica del projecte en el territori, l’intercanvi amb altres centres Magnet i la col·laboració amb les administracions educatives en l’anàlisi de mesures d’escolarització equilibrada en el centre i el municipi.\nEls centres que siguin seleccionats es sumaran als 27 projectes que actualment ja formen part d'aquest programa impulsat per la Fundació Jaume Bofill, el Departament d'Educació, l'Institut de Ciències de l'Educació de la UAB i la Diputació de Barcelona amb el suport dels Ajuntaments dels municipis amb centres Magnet.\nPer a més informació sobre el programa Magnet, podeu entrar al web:


UAM Unió i Alternativa Municipal: RESUM PLE ORDINARI 30/01/2014\nAvui dia 30 de Gener s'ha celebrat un ple ordinari a l'ajuntament de Calafell, Unió i Alternativa Municipal vol explicar el 4rt punt del dia que s'ha tractat al ple.\n"PROPOSTA D'APROVACIÓ DEL PLEC DE CLÀUSULES ADMINISTRATIVES PARTICULARS I TÈCNIQUES PER A LA CONTRACTACIÓ EN RÈGIM DE CONCESSIÓ ADMINISTRATIVA DE LA GESTIÓ INTEGRAL DEL SERVEI DE CEMENTIRI MUNICIPAL AMB CONSTRUCCIÓ DE TANATORI I INICI DE LA LICITACIÓ"\nParlem del nou tanatori que aquest equip de govern vol fer a Calafell, UAM creu que amb la greu crisi que pateix el poble i els seus ciutadans , realitzar aquest projecte no es prioritari ni necessari , i pensem que aquest diners es podrien repartir entre altres projectes que Calafell i Segur realment necessiten.\nNo veiem clares les condicions del concurs d'adjudicació , també posem en dubte la viabilitat econòmica del tanatori que es pretén construir, fa un any, quan es va proposar la realització d'aquest projecte per part de Convergència i Unió, ja vam dir en aquell moment que no ho veiem clar, no se'ns ha donat cap explicació de com es portarà la gestió i l'administració del mateix.\nEn el ple d'avui ens han dit que s'ha hagut de tornar realitzar el projecte partint de zero, motivat per conflictes tècnics i jurídics, això passa quan es fan les coses a corre-cuita.\nInsistim en que aquest tanatori no serà viable econòmicament des del principi, i en posem uns exemples del per que no ho serà:\n1. Quan hi hagi un decés a l'hospital del Vendrell, el difunt haurà d'anar al tanatori del Vendrell i una vegada allà si els familiars volen que el traslladin al tanatori de Calafell hauran de pagar doblement per aquest servei.\n2. Calafell no té una tassa de mortalitat lo suficientment alta com per que el tanatori sigui rendible ,tenint dos tanatoris a menys de 30 km de Calafell com es el de Vendrell i el de Vilanova i la Geltrú veiem un altre motiu que no farà viable el futur tanatori, tal com hem dit abans no veiem necessària la construcció d'aquest espai.\nRemarcar la moció del partit socialista amb la intervenció de la ponent Yolanda Almagro defensant el dret a decidir de la dona fent al•lusió a la llei de l'avortament tan controvertida del ministre Gallardón, Unió i Alternativa Municipal ha votat a favor d'aquesta moció CIU i PSC també han votat a favor, i com no, el PP fidel a les directrius de partit ha votat en contra.


Blogarquia: Papel mojado\nPublicado por Enzo en 11:22\nSaps quin és el principal impediment per a la reforma de la constitució? El dia de l'aprovació.\nCal triar un dia que vagi bé per a fer ponts, i això és molt difícil. Uns la volen reformar el 22 de desembre, i fer un pont guapo per Nadal. D'altres volen aprovar-la el 3 de maig, i fer un aqüeducte amb el dia del treball (i a la Comodidad de Madrid amb el 2 de mayo).\nMentre es miren el calendari, la constitució queda pendent de reformar.\nqué cabró, tens molta raó. Pensaré una data i la publicaré al teu blog ...\nEi josep, molt bé, no havia caigut en això. Ara ho entenc tot. A mi em passa el mateix amb les celebracions de Nadal, posar d'acord a la família, política o no, és la rehòstia. Veig que al mon de la política passa igual.


La cullerada: Els bojos del Cannonball\nEls bojos del Cannonball\nRecordeu aquesta sèrie de pel·licules dels anys vuitanta? Segur que n'heu vist alguna mig endormiscats al sofà un dissabte a la tarda. Jo fins i tot vaig veure'n la tercera part al cinema, on només hi erem un col·lega i jo i algún pringat més.\nSi no n'heu vist cap, aquestes pel·licules tracten d'un grup de sonats multimilionaris fanàtics dels cotxes esportius que fan una cursa per les carreteres dels USA saltant-se totes les normes de circulació i burlant els controls d'un sheriff grassonet.\nPerò la realitat sempre supera la ficció, i una colla de fills de papà anglesos van protagonitzar ahir una cursa d'aquest estil des d'Andorra fins a Barcelona. Van anar per la carretera C-16, la que creua el Berguedà fins a Manresa, a velocitats superiors als 150 km/h i fent avançaments en zones d'obres, que si heu passat per aquesta carretera, sabreu que són realment perilloses.\nEls mossos d'esquadra els van aturar al peatge de Manresa i els van multar. Com que són anglesos no els podien treure punts, i com que estan forrats de pasta, van pagar les sancions a l'instant, i a una altra cosa. A sobre, els mossos els van escortar com si es tractés d'una comitiva reial fins l'hotel Arts, on tenien preparada una festassa on estic segur es van cometre il·legalitats de tot tipus.\nFets com aquest comencen a ser habituals i potser caldria plantejar-se una legislació que fes que aquests nens rics passéssin una temporadeta a Can Brians, a veure si se'ls passen les ganes de posar en perill la vida dels conductors catalans només per passar una bona estona.\nEl que més m'ha indignat però, han estat les declaracions d'un d'aquests capullos a TV3, on deia que els mossos no havien entès l'esperit de la cursa. Algú hauria de dir a aquests individus que ells no han entès l'esperit del respecte a la vida humana i que no tot es pot pagar amb diners. El pròxim cop que muntin la cursa al jardí de casa seva, que segur que té lloc de sobra, i segur que el seu jardiner i el seu majordom entendran l'esperit de la cursa.\nCom som eh? Es que no entenem res! Ells només ho feien per una causa benèfica!!!! Quina barra tu! aquest matí quan ho he sentit, no m'ho creia. Amb lo fàcil que és anar recollir calers porta a porta i aquests es lien a fotre curses i a posar en perill a d'altres usuaris.\nPuji, t'envio una foto!\n04 d’octubre, 2006 09:20\nI mira que la Tura fa esforços per posar a les corbes unes senyoretes lleugeres de roba per tal de reduir la velocitat. I aquests ni se les miren....\nEn fin, Serafin, no hi ha com tenir calers per saltar-se les normes i pagar multes ridícules.\nJo els fotria a pintar a mà les ratlles de les carreteres, a veure que acaba abans.\n04 d’octubre, 2006 09:27\nEls Mosson són un cos armat, no?\n04 d’octubre, 2006 09:44\nFa cosa d'un any ja van fer una cursa per l'estil amb sortida a Mónaco i arribada a Barcelona.\nPer cert, un dels pilots de l'any passat era Adrien Brody (el protagonista de "El pianista"), que conduïa vestit amb una xilaba.\n04 d’octubre, 2006 09:47\nDani, depen... n'hi ha que ho estan més que d'altres jajajajaja\n04 d’octubre, 2006 10:10\ni a sobre no es el primer cop que pasa i estic segur de que no será l´ultim... la veritat es que es molt patetic que puguin pasar coses aixi...\n04 d’octubre, 2006 14:50\nSom un pais de pandereta!!! Aquí tothom fot el què vol, venen els guiris a Lloret i es pijen i vomiten per on volen, vas a Mallorca i has de dinar a les 12 si vols fer-ho pq els alemans dinen aquella hora. Uns tios a 200 per l'autopista i vinga no passa res, i així suma i sigue.\nfeu la prova de fer tot això a qualsevol pais d'europa a veure què passa!!!\n04 d’octubre, 2006 17:19\nSuposo que han volgut fer la cursa aquí perquè si la feien al seu país els empaperaven.\n08 d’octubre, 2006 02:22


> Complements Alimentaris>Ossos i Articulacions>Articulacions>Spray - Silici Orgànic - 200 ml\nIndispensable en la producció d'elastina i col·lagen, rejoveneix pell, cabells i ungles.\nSpray Silici orgànic.\nActua eficaçment en la conservació de la flexibilitat de les articulacions i en la regeneració dels cartílags.\nAquest esprai està recomanat en afeccions de la pell, ja que la seva qualitat de regeneració cel·lular ajuda a mantenir l'elasticitat i estructura de la mateixa. L'esprai és hipoalergènic. Fisioterapeutes, osteòpates, kinesiterapeutas i dermatòlegs aprecien enormement la seva gran capacitat d'absorció. A més, les seves aplicacions en estètica són molt nombroses.\nEs recomana utilitzar l'esprai en combinació amb el Silici Orgànic líquid.\nUtilització: aplicar l'esprai a les zones afectades entre 3 i 4 vegades diàries, més si fos necessari. Estendre una capa fina del líquid sobre la pell fins a la seva completa absorció.


rga arquitectes: Casal de barri a La casa de l'Aigua\nCasal de barri a La casa de l'Aigua. Barcelona\nBarcelona d'Infraestructures Municipals (BIMSA). Fondo Europeo de Desarrolo REgional (FEDER)\nEs tracta de rehabilitar una antiga estació de bombeig modernista per un ús de sala de barri polivalent. El conjunt esta format per dos pavellons separats uns 10 metres. Ambdós estan inscrits en un àmbit tancat que forma la coberta d’un gran dipòsit d’aigua soterrat .\nL’estratègia principal de la proposta es basa en la col·locació d’un element cobert, entre els dos pavellons, capaç d’establir una bona connexió entre ells i amb el dipòsit soterrat. Un element que acull, bàsicament, un nucli de serveis, escales i ascensor.\nEl volum nou es forma amb una geometria cúbica exempta, que busca la neutralitat formal. Constructivament, es fa una aposta decidida per la fusta. No hi ha distinció entre l’estructura soterrada i l’emergent; la visió de l’estructura de fusta acompanya tot el recorregut vertical, des del paviment del dipòsit, allà on es sustenta, fins la coberta del pavelló.\nEl nou pavelló construït esdevé un sostre, que no toca les edificacions existents, un senzill aixopluc, un porxo... així és la seva gènesis...


Va de teca: El croissant del mes de l'Abraham Balaguer @sweetsbyab\nL'Abraham Balaguer, que prové d'una família de pastissers, ens ofereix des de l'any 2006 l'oportunitat de provar la seva pastisseria a Girona. Ell, juntament amb el seu equip treballen a l'obrador per tal d'oferir-nos moments dolços, tal com indica el nom de la seva pastisseria situada al c/ de la Creu a Girona, Sweets by Abraham Balaguer.\nVa guanyar el premi al millor croissant artesà de mantega d'Espanya l'any 2012. Un premi que reconeix tant el color del croissant, com el seu fullatge, el format, l'acabat, l'alveolat i sobretot el seu gust.\nJuntament amb la seva dona porten la botiga de Girona on ofereixen diefrents varietats de croissants, amb xocolata amb llet, sobrassada, de mantega, entre altres i destacant el croissant del mes. Cada mes elaboren un croissant diferent, sovint relacionat amb el temps que estem. Per exemple aquest mes de febrer tenim el croissant de greixons i xocolata amb llet, fent honor al carnaval i a la seva coca de greixons. Cal dir que cada mes té una especialitat diferent que va variant sense repetir-se. Jo me n'he perdut algunes ja, però ja estaré alerta pels propers mesos...\nJo vaig tenir el privilegi de tastar el d'aquest mes i a més d'una forma molt bonica. La meva parella me'l va anar a buscar sorpresa, ja que queden pocs dies perquè s'acabi el mes i l'havía de provar. A l'arribar a casa el tenia a sobre la cadira on deixem l'abric en una bossa marró de les seves i ja m'ho vaig imaginar de seguida. Un excel-lent detall pre-valentí!\nDe sabor espectacular i el millor de tot les capes que té. Una massa alveolada amb un gust exquissit i farcit de la mescla entre xocolata amb llet i greixons, sense empalagar, impressionant. Està molt ben equilibrat, no m'esperava menys tampoc. Tal com explica el reconegut pastisser:\n"L'elaboració del croissant és aparentment senzilla, però si es vol fer bé és de les mes complexes. Els ingredients són molt bàsics però s'han d'utilitzar els de la màxima qualitat, els més nobles. És una elaboració que porto fent més de 17 anys i puc dir que l'he fet de moltes maneres.\nAmb sistemes directes, llargues fermentacions, amb plecs senzills, dobles, intercalats... fins a aconseguir un gran croissant fet només amb mantega, llet fresca ecològica, sal, sucre, llevat i molt d'amor. Amassant el temps just, amb els plecs exactes, la fermentació necessària i la cocció justa.\nDesprés de molt d'esforç, repetició i observació he aconseguit un croissant amb un interior ben alveolat, una aparença exterior fullada, una textura cruixent durant hores i d'un sabor làctic, de llevat i de toffee molt característics".\nLlàstima que sigui a Girona i hi hagim d'anar expressament. Tot i així no serà l'ultim croissant que tasti d'ell perquè ja us havía comentat lo díficil que era trobar un croissant ben fet. De fet també vam poder degustar el seu croissant-xuixo al Firatast de Girona.\nA més, a part de croissants també fan els dolços típics de l'any com:\n- tortells de Reis originals, fugint dels típics però sense perdre l'essència del llevat mare\n- panellets diferents dels habituals\n- coques de Sant Joan\nI finalment nomenar els pastissos Premium, les escultures personalitzades, caterings per aniversaris, entre altres, vaja tot un luxe dolç per a festejar el que calgui.\nTags: abraham, artesà, balaguer, crema, croissant, fleca, Girona, Premi, sweets, xocolata, xuixo\nSofía Mil ideas mil proyectos 18/2/15, 0:41\nQue bueno, para un buen desayuno, besos


mil·lenari de la catedral\n:: Serveis :: Agenda\nel tro d'empúries Dc Set 19, 2007 8:53 pm\nAhir començava un cicle de conferencies per celebrar el mil·lenari de la Catedral de l’Empordà, ... ai! ...de la basílica menor de Sta. Maria de Castelló d’Empúries, ho sento no m’hi acabo d’acostumar, potser és que em costa una mica d’entendre que vulguem deixar aquest títol tan nostre de banda.\nCrec que encara en queden parell de xerrades, dijous i divendres a la sala gòtica. Una bona oportunitat de saber més del nostre patrimoni i de la nostra història.\nRe: mil·lenari de la catedral\nnéstor Dv Set 21, 2007 8:18 pm\nDins els actes de celebració del mil·lenari de la catedral també hi ha o hi havia una exposició molt interessant a la capella dels Dolors. No és massa extensa però les explicacions dels murals ens repassen una mica per sobre la història de la nostra catedral i sempre va bé refrescar-la una mica i descobrir noves coses.


Cemerne Hotels - PREUS AMB ELS DESCOMPTES MÉS GRANS a tots els hotels a Cemerne\nAl visitar Cemerne, vosté es sentirà com a casa a Penzion Família, què li ofereix un allotjament de Al visitar Cemerne, vosté es sentirà com a casa a Penzion Família, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Penzion Família, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha recepció 24 hores, servei d'habitacions, instal·lacions per a reunions i banquets , habitació familiar, restaurant. L'ambient de Penzion Família es reflexa en cada habitació. calefacció, escriptori, mini bar, balcó/terrassa, telèfon són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com centre esportiu, sauna, piscina coberta, spa, jardí. Sigui quin sigui el motiu del seu viatge, Penzion Família és una selecció idònia per a la vostra estada a Cemerne.\nImpressions dels viatgers sobre Cemerne\nDescobreixi els barris de Cemerne\nAgoda.com ofereix una selecció dels millors hotels a Cemerne, Eslovàquia per a que la seva visita assoleixi les seves expectatives. Amb més de 2 hotels repartits per tota la ciutat, us asseguram que trobarà l'oferta apropiada per a vostè. Moltes àrees, cada una amb una atmòsfera distinta, esperen ser descobertes a la ciutat. Cemerne té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Si estau buscant una habitació a Cemerne i no vol pagar massa, Agoda.com us ofereix centenar d'ofertes fantàstiques actualitzades a diari.\nAllotjaments a Cemerne\nQuè fer a Cemerne\nTrobar més allotjaments a Cemerne\nHotels Cemerne populars


One Piece [Discussió Manga] -Spoilers- - Pàgina 3 - Tadaima: anime en català, manga, el Japó i més!\n03 juny 2016, 12:42\nDe nou, com mola el Germa 66 i quina manera d'acabar una guerra de 2 anys en 3-4h xDDDDDDD\nLa roba del 2n germa em recorda a la que porta X-Drake, el diseny esta molt currat.\nCom he rigut amb la conversa al cafe, sobretot l'imatge tipus "El Crit" quan senten que Sanji diu no a una dona XDDD\nMolt bon capitol introductori per l'incursio dintre les files de Big Mom.\nJa sabem d'on surt Lola (Saga Thiller Bark), esta clar que es la germana fugada i la Vivre Card que li va donar a Nami es de Big Mom\n16 juny 2016, 14:26\nMare meva, la Big Mom està tarada del tot, eh? Quin rampell que li ha agafat xD\nMolt interessant el seu poder, sembla que pot tallar el vida a la gent, però em sembla com massa OP, suposo que hi ha algun mecanisme per activar-ho perquè si no, és massa fort, pot anar pel món matant a qui li sembli bàsicament tallant-los la vida.\nPer fi veiem més Jimbei *.*\nEspero que li digui que vol pirar i s'ajunti amb el Luffy\n17 juny 2016, 00:05\nGruay ha escrit: Capítol 829\nEl que crec que es la fruita de la Big Mom es que extreu els anys de vida d'una persona (si t'hi fixes diu que li han tret 40 anys de vida) i els converteix en animes que fa servir per donar vida als objectes. En algun moment li prendra anys de vida a en Luffy per crear un monstre, algo aixi com lo que va fer en Moria\n17 juny 2016, 09:16\nSí, amb lo de la vida volia dir això.\nPot ser que sigui el que dius que pot prendre l'esperança de vida a la gent i llavors donar-ho als objectes inanimats.\nJo crec però que hi ha d'haver alguna mena de mecanisme per activar-ho, si no, em sembla massa Overpowered.\nLo que ho converteix en ànimes, al manga no es veu què en fa però jo crec que s'ho menja xD Com que hala de tot potser també ho fa amb això i llavors ho pot treure per crear objectes animats maybe.\n17 juny 2016, 12:58\nBig Mom is fucking CRAZY!!!!!!\nAra quan Jinbe li digui que vol anar-se de la seva tripulacio (per anar amb Luffy) tindra un arranque igual o pitjor que l'anterior xDD (que a Luffy&Co. ja els hi va be, aixi estan entretinguts amb ella)\nM'ha agradat molt la caracteritzacio dels nuvols i el menja viu, entre els Mink i els dolços vius, Oda s'esta lluint molt.\nVull veure la misio de Zoro&Co. !!!, que estan molt centrats en Totland\n23 juny 2016, 15:39\nQue be esta desarrollant-se la saga, sense forçar-se ni res, pasa el que te que pasar.\nL'explicacio de Pedro sobre el seu pasat pirata i ell oferint-se per fer una copia de Poneglyph de Big Mom, denota que els te molt de respecte i sobretot el paralelisme amb la bana de Gold Roger ufff\nJo crec que el que esta a la costa es Jinbe sense un braç, despres de veure la ruleta no haura dubtat. Mentre surti viu de la banda de Big Mon em conformo amb que perdi un braç o cama.\nQue genial la reunio dels pirates del sol i la filla peix de big mom tot amorosa xDDDD\nNo crec que el Jimbei perdi un braç, ell lluita amb karate dels tritons, sense braç ho tindria complicat, tot i que podria ser que perdés una cama jo crec que la ruleta sortirà el dibuix que representa la Big Mom perquè si no és així, com sabrem què passa quan et toca allò?\nA part que preferiria que no hi hagués un altre shancks al món d'OP i menys encara quan aquest s'ha d'incorporar a la tripulació.\n28 juny 2016, 12:48\njo crec que el que está a la costa será en Sanji o el mateix Pekoms...\nd'altra banda, m'ha semblat molt interessant la part dels rius Poneglyphs\nCapítol raro, estic content que el que els rebés a l'illa no fos el Jimbei sense una de les extremitats.\nHe de dir que aquest bosc em recorda molt al de Thriller Bark, però sembla que serà més "màgic" que no pas de lluitar, crec jo.\nLa setmana que ve descans TTTTTTTTTTTTTTTTTTTTTTTTT.TTTTTTTTTTTTTTTTTTTTTTTTTT


TEMÀTICA: EQUITAT I COEDUCACIÓ A L'ESPORT\nEs tracta de realitzar un vídeo amb qualsevol format digital, fins i tot amb un smartphone, la temàtica del qual ha d’estar relacionada amb la voluntat de pro-moure a l’activitat esportiva en l’edat escolar, un entorn segur lliure de discrimina-ció sexual i de gènere, que ofereixi igualtat d’oportunitats a totes les persones inde-pendentment del seu sexe (femení / masculí), la seva identitat de gè nere (cissexual / transsexual/ transgènere) o la seva orientació sexual (heterosexual / homosexual / bisexual / pansexual).\nAmb aquest concurs us llencem el repte de trobar un eslògan i una imatge que reflecteixi un posicionament en contra del sexisme i la LGTBfòbia (Lesbofòbia, Homofòbia, Transfòbia i Bifòbia) a l’Esport, un àmbit on no hi ha encara equitat en la visibilitat, la participació ni el reconeixement de les persones que posen en qüestió la “masculinitat hegemònica” de la societat (les dones no femenines, els homes no masculins i les persones LGTB).\nPodran participar en aquest concurs els alumnes del Cicle Superior d’educació primària (aleví), Primer i Segon Cicle d’ESO (infantil i cadet) i Secundària post-obligatòria (juvenil), que participin o no als Jocs Esportius Escolars i resi-deixin en qualsevol dels Municipis de l’àrea d’influència del Consell Esportiu.\nEl treball s’haurà de realitzar individualment. Cada participant podrà presentar, si ho desitja, més d’un treball.\n- Format de vídeo: qualsevol format compatible amb Windows media, lliurat en memòria externa USB, també es podran enviar per email, si la capacitat de l’arxiu ho permet.\n- Durada: entre 30 i 60 segons.\n- Els vídeos es podran realitzar amb càmera o “SmartPhone”. La totalitat de les imatges utilitzades hauran de ser realitzades per l’autor o autora, no està permès utilitzar imatges estretes de la xarxa d’internet que siguin crea-cions d’altres autors. S’adjuntarà un arxiu de text on el participant expliqui com creu que el seu treball ajuda a promoure L'EQUITAT I COEDUCACIÓ A L'ESPORT i una breu descripció del procés de realització i dels mitjans tècnics que ha utilitzat. Aquest document serà valorat pel jurat com a part del treball presentat.\nTermini i condicions de presentació:\nEls treballs es lliuraran abans del 15 de maig de 2018 a l'oficina del Consell Esportiu del Vallès Occidental Terrassa, c/ dels Jocs Olímpics s/n (Terrassa).\nEl material lliurat passarà a ser propietat del Consell Esportiu. Cal Identificar degudament l'arxiu amb les dades següents: Nom i cognoms del participant, edat, nivell acadèmic i nom del centre educatiu.\nEl jurat serà nomenat pel Consell Esportiu del Vallès Occidental Terrassa, i estarà format per persones del món esportiu, cultural, audiovisual i artístic. El jurat valorarà positivament aquells treballs que s'adeqüin a les bases del concurs i que fomentin els valors i el joc net del públic.\nEl concurs podrà ser declarat desert-parcialment en algunes de les categories, o completament-en cas que els treballs presentats no tinguin la suficient qualitat.\nEls treballs que arribin a la final, seran presentats públicament durant el sopar de final de curs el dia 8 de juny 2018. En aquest mateix acte es farà públic el resultat del concurs i es lliuraran els corresponents premis.\n> CLOENDA JOCS ESPORTIUS ESCOLARS\n> PROGRAMA CULTURAL ESPORTIU\n> CONCURS AUDIOVISUAL\n> SERVEI DE PRÉSTEC DE MATERIAL\n> CAMPUS ESPORTIU


El compositor Toni Vaquer munta una festa musical amb la Simfònica\nToni Vaquer, pianista i compositor. OSIB\nAssaig general a l'espai de Sonoteque, al polígon de Son Castelló. Prop de 70 músics enfilen la partitura que tenen davant. Fan volar els ulls entre els pentagrames i qui tenen al front, qui dona les ordres, el capità d’aquesta aventura: Toni Vaquer. Gesticula exagerat, tanca els ulls, els obre, fa senyes concretes, eixampla els braços, que ara van amunt i ara avall. Els violins dels intèrprets de la Simfònica contesten a la bateria: més fort, diu Vaquer, sense pronunciar les paraules però obrint molt la boca. Sonen més fort. Per dir-los que ho han fet bé, fa el gest de rock and roll amb la mà esquerra. Torna a mirar el centre, ulls tancats, braços amples.\nVaquer, que és pianista i compositor, és l’encarregat de dirigir l'irrepetible concert que sonarà aquest divendres a l’Auditori de Palma (20 h). Conformen el programa un seguit de peces de música popular i tradicional (La Sibil·la, Sa mort de na Margalida, Vou veri-vou...) que interpretarà una fusió de músics de l’Orquestra Simfònica de les Balears, la Vadoo Children Big Band -que inclou una fornada de músics de jazz “amb una energia que omple l’esperit”, en paraules del compositor- i altres músics joves i consolidats del territori. Hi sonaran les veus de Clara Fiol, Júlia Colom, Joana Gomila i Anna Ferrer, hi haurà glosadors com Maribel Servera i Mateu Xurí. Hi serà, també, el pianista Marco Mezquida. Toni Vaquer ha muntat una autèntica festa de la música. “Ha estat vertiginós, però un plaer i un honor”, ha dit aquest dimecres, posant-se la mà al pit, durant la presentació d’aquest concert.\nEl repertori folklòric sonarà amb elements propis de la improvisació i expressions rítmiques extra ”\nToni Vaquer Pianista, compositor i director del concert\nNi jazz, ni simfònica, ni clàssica, ni rock and roll (aquest ingredient, però, sí que hi és en l’actitud): "El contingut musical és una mescla de música escrita i música improvisada, amb orquestracions diverses aprofitant les àmplies possibilitats sonores que tenim a l’abast", ha explicat Vaquer. Prejudicis fora; en aquest escenari només hi haurà espai per a la voluntat creadora i les ganes de passar-ho bé fent música en comunitat, sempre essent inclusius i respectuosos amb tots els gèneres i conservant l’esperit més essencial de les cançons illenques. "El repertori folklòric sonarà amb elements propis de la improvisació i expressions rítmiques extres", ha apuntat.\nLa directora general de Cultura, Catalina Solivellas, i el gerent de l’Orquestra Simfònica, Pere Malondra, també han estat a la presentació d’aquesta fita, que es va gestar abans de l’esclat de la pandèmia. L'actuació forma part del programa Illes Sonores, que pretén fer sonar el patrimoni de les Illes Balears donant espai, també, a la nova creació. "En aquest cas, es tracta d'una nova visió de la música tradicional de les Illes i la seva relació amb l'essència mediterrània", ha explicat Solivellas, que ha defensat les polítiques culturals “específiques per als joves balears amb formació i talent”.\nL’objectiu, ha dit la directora general, és crear oportunitats per a ells “amb vocació de servei públic des de la cultura”, una manera de reivindicar la feina dels compositors i intèrprets de les Balears amb repertoris contemporanis. “Aquest concert és una dignificació del substrat popular”, ha manifestat. Les noves partitures d’aquestes composicions de Vaquer es digitalitzaran i formaran part del patrimoni de la Simfònica i de la Comunitat Autònoma. Malondra, gerent de la Simfònica, ha destacat que aquesta proposta és una aposta pel repte d'ampliar el seu repertori més enllà del tradicional simfònic. Una iniciativa “enriquidora” per a tots els músics que hi participen, ha defensat.\nEl compositor i pianista ha demanat disculpes per si el seu "caos creatiu" ha disgustat alguns dels músics. "La meva manera de fer feina passa per mantenir viu el procés en tot moment, una manera de posar a prova la paciència del músic, mantenir-lo despert i concentrat, i també a tot l'engranatge", ha comentat, agraint en tot moment haver pogut viure l'experiència.\nA més, Vaquer ha manifestat que el "més sa de tot és ajuntar diferents generacions de músics", un fet extrapolable a tots els àmbits. "Per experiència personal, puc dir que quan un creix és quan té un mentor, algú amb més hores de vol que ell que el cuidi. Aquest contacte és el que fa créixer les noves generacions".\nQui són els músics de la Vadoo Children Big Band?\nLa Vodoo Children Big Band és una agrupació liderada per Toni Vaquer i formada per la generació jove de músics de jazz i música improvisada de les Illes Balears. Hi són Pep Garau, Maria Antònia Gili, Jaume Blázquez i Julian Abad (trompetes), Tomeu Garcies, Joan Garcies, Miquel Gayà i Pere Garcias (trombons); Rosa Garcias, Joan Mas, Eva Fernández, Miquel Àngel Rigo, Carles Medina i Gianni Gagliardi (saxos i flauta); Enric Fuster i Pep Lluís García (bateries i percussió); Marko Lohikari (contrabaix); Marco Mezquida i Llorenç Barceló (pianos i orgue); Josep Munar (guitarra); i Sinead Cormican, Carmela Cristos, Bea Torres i Marta Florit.\nOrquestra Simfònica OSIB Cultura GOIB jazz concerts


Platillo d’arròs amb carxofes i bolets – Tasta Rutes\nYou are here: Pàgina d'inici / Per descobrir / Platillo d’arròs amb carxofes i bolets\nAquesta setmana us porto un arròs, feia temps que no en publicava cap i ja tocava. Els que em seguiu a Instagram potser vau veure el procés d’elaboració a l’IG Stories, una eina que m’encanta!\nEl vaig preparar un dia al tornar de la feina, va portar una mica d’estona (la necessària que un bon arròs necessita) però va quedar tan bo que va valdre la pena dinar més tard del compte.\nPer escurçar una mica d’estona vaig fer servir Caldo Natural Aneto de verdures de cultiu ecològic. A casa normalment fem servir brou fet per nosaltres, ja sigui per a un arròs, fideuà o puré. Però siguem realistes, amb el dia a dia atrafegat que tots portem, això no sempre és possible i els de brick també van molt bé, només cal que els compreu de bona qualitat per tenir un bon resultat final.\nPer a dues racions farem:\nUnes tires de pebrot escalivat (opcional)\n3 grapats d’arròs\nSal, pebre i oli d’oliva.\n1_ Retirem les fulles més dures de les carxofes i tallem el seu cor a octaus. També tallem els shiitake a tires. Ho saltegem en una paella amb oli d’oliva i reservem.\n2_ A la mateixa paella que hem fet servir i hi afegirem la ceba picada ben petita. Quan sigui dauradeta hi afegirem l’all picat i les tires de pebrot vermell escalivat tallades menudes, salpebrem de manera generosa.\n3_ Ajuntem el sofregit amb les carxofes i els bolets. Afegim l’arròs i el marquem (fins que tingui un punt transparent). Mentrestant haurem posat el brou a bullir.\n4_ Afegim el brou a la paella i deixem coure 12 minuts. Preescalfem el forn a 180ºC.\n5_ Acabem l’arròs al forn durant 5 minuts i servim inmediatament.\nFiled Under: Per descobrir · Tagged: Arròs, caldo aneto, carxofes, somgastronomia, TastaCatalunya\n« Tagliatelle burro e salvia\nRoses de poma »\nI aquest pel #sogre, que els 60 anys s'han de celebrar com cal! Res millor que ben acompanyats i amb un bon pastís 🎉❤ 🍫 . #pastissosbet #pastry #huntingcake #sacher #santacolomadequeralt . Impresión presonalizada de @marialunarillos.com_oficial 👈\nAvui hem presentat a la premsa el Festival Vadefoodies, estigueu atents a totes les novetats! #vadefoodies… twitter.com/i/web/status/9… 2 days ago\n254,005 vegades, moltes gràcies! :)


Jornada 'Tots som nosaltres' a Barcelona\nJornada ‘Tots som nosaltres’ a Barcelona\n6 de novembre de 2018 - 17:30\nAuditori Blanquerna - Valldonzella, 12\nDimarts 6 de novembre es duu a terme la jornada en memòria de la fundadora de la Fundació Bayt Al-Thaqafa, Teresa Losada. El filòsof Josep Maria Esquirol és l’encarregat de realitzar la ponència principal.\nLa Jornada ‘Tots som nosaltres’ convida a totes les persones a reflexionar sobre els reptes i oportunitats de la interculturalitat de les societats i a treballar a favor de la cohesió i la convivència ciutadana. Des de Fundació Bayt Al-Thaqafa es defensa que la societat diversa aporta riquesa per a tots i totes.\nEs tracta d’una activitat dirigida a professionals del sector educatiu i social, com mestres, sociòlegs i sociòlogues, pedagogs i pedagogues, treballadores i treballadors socials, etc. Josep Maria Esquirol, filòsof, Premi Nacional d’Assaig i Premi Ciutat de Barcelona, és l’encarregat de la ponència principal. També es podrà conèixer de la mà de diferents entitats projectes basats en la diversitat en àmbits com la cultura i l’educació. Finalment, l’Orquestra Àrab de Barcelona (trio) ofereix una actuació oficial i a la cloenda es farà un tast de productes típics.\nLa Jornada és dedicada al llegat de Teresa Losada, que va treballar per apropar altres comunitats per poder construir una ciutadania plural, heterogènia i diversa en la qual tots puguem ser lliures. Com deia, “el dia que sapiguem acceptar la nostra diversitat intrínseca, no hi haurà odi que pugui crear enemics ficticis”.\nLa Fundació Bayt Al-Thaqafa és una fundació sense ànim de lucre que treballa per la integració social, cultural, cívica i política de les persones immigrants arabomulmanes. La Fundació du a terme programes d’acollida, informació, orientació i assessorament alhora que defensa la pròpia identitat i fonamenta l’intercanvi de diàleg entre les cultures.\nPer poder participar en la jornada, només cal confirmar assitència en el seu web.\nFont i inscripcions: Fundació Bayt Al-Thaqafa


La carbassa de les ànimes (+7) - YouMeKids\nHomeA casa amb nensLa carbassa de les ànimes (+7)\n23/10/2017 Carme Gonzalez A casa amb nens 0\nEn Sebastià Panarra, el follet de les festes, explica l’aventura de Marçal, la Carme i en Josep al bosc del costat de casa seva. L’avi ensenya als seus nets que les veus que han escoltat al bosc son les de les ànimes que surten per Tots Sants per anar a visitar als seus parents i que la millor manera de protegir les cases dels mals esperits és buidar una carbassa i ficar-li un llum.\nAquest conte treballa la por als esperits i els morts d’una manera molt propera als nens,sense grans exageracions i apropa costums que creiem que son d’altres països com la carbassa. I és que resulta que va arribar al nostre país molt abans de que hi arribés Halloween. Voleu saber com? Llegiu aquest conte que a més ofereix una secció amb poemes i una explicació de les tradicions relacionades amb Tots Sants.\nUs agradarà si busqueu un conte pedagògic que transmet les costums tradicionals. Molt recomanable per a mestres, pares i especialment per els avis que poden ampliar el tema amb cançons, petits poemes i costums oblidades.\nAutor: Elena Ferro\nSobre Carme Gonzalez\t5 Articles\nNarradora amb els peus i el cor a Tarragona. Pertany al col·lectiu Entret(r)es! Gaudeix del plaer de poder captivar, entretenir i apassionar el públic que escolta.\nLlibres per a nenes (i nens) a qui no els agrada llegir\nEl Rei Carnestoltes i la Vella Quaresma (+6)\nL’àlbum familiar d’en Toni T-Rex (+6)


Empreses de moda que contribueixen al treball esclau a Índia | Consumer\nEmpreses de moda que contribueixen al treball esclau a Índia\nEls gegants mundials de la moda segueixen violant els drets humans i laborals de nenes i adolescents d'Índia\nData de publicació: Divendres, 22deGenerde2016\nGrans signatures de moda internacional fabriquen els seus productes en Tamil Nadu, un dels majors centres mundials de confecció i distribució de peces de vestir on nenes i adolescents treballen en condicions infrahumanes que freguen l’esclavitud i el treball forçat. Aquest article descriu les condicions alarmants en les quals treballen aquestes dones i mostra com algunes empreses contribueixen a aquesta situació laboral que frega l’esclavitud sense parar esment a tota la cadena de producció de la roba que venen.\nL’informe ‘Flawed Fabrics‘ (Teixits defectuosos) posa de nou de relleu la irresponsabilitat de les empreses de roba que contribueixen al fet que nenes i adolescents treballin sense contracte, privades de llibertat i en condicions insalubres més de 68 hores a la setmana per 1,3 euros diaris. L’estudi ha estat realitzat pel Centre de Recerques sobre Empreses Multinacionals (SOMO), una xarxa holandesa de recerca independent i sense finalitats de lucre que treballa en temes socials, ecològics i econòmics relacionats amb el desenvolupament sostenible, i l’ONG holandesa The Índia Committee of the Netherlands (impulsora de la campanya “Roba Neta”).\nCondicions laborals alarmants\nNenes i adolescents treballen a Índia per 1,3 euros diaris amb jornades de 68 hores a la setmana, durant els 365 dies de l’any\nDesenes de milers de nenes i adolescents, algunes amb amb prou feines 15 anys, representen el 60% dels 400.000 treballadors del sector tèxtil en l’estat de Tamil Nadu, situat en l’extrem sud-est d’Índia. Treballen per 1,3 euros diaris amb jornades de 68 hores a la setmana, durant els 365 dies de l’any. Ho fan sense contracte, en un ambient insalubre, sense drets bàsics com la prestació en cas de malaltia o l’afiliació sindical. Són clares condicions laborals d’explotació laboral i violació dels drets humans.\nL’informe revela també que les nenes i adolescents són atretes mitjançant enganys i falses promeses a les gairebé 1.600 factories tèxtils d’aquesta regió índia. La majoria de les joves d’entre 14 i 20 anys pertanyen a la casta dels dalit o “intocables”, la més baixa del país, considerada impura i dedicada a tasques marginals amb miserables salaris. Per reclutar-les, les empreses acudeixen a les zones més pobres i convencen als pares perquè enviïn a les seves filles a treballar, prometent-los bon salari, opcions d’escolarització, tres menjars diaris i una paga extra als tres anys per pagar el seu dot i contreure matrimoni.\nLa principal dificultat per lluitar contra l’explotació vinculada al comerç tèxtil és la falta de transparència en la cadena de producció, que impedeix conèixer a les empreses intermediàries i exigir responsabilitats.\nOn compro roba?\nÉs recomanable mirar les etiquetes que apareixen en les peces de vestir. Les queixes són freqüents perquè cada vegada són més i més llargues, però no s’atén al que diuen i estan parlant del lloc de fabricació d’aquesta peça.\nUn consell és comprar productes de fabricació nacional o en països on es tingui la certesa que no es vulneren els drets dels treballadors, no hi ha explotació infantil i les condicions laborals són dignes.\nI sempre es pot comprar en tendes de comerç just. A Espanya hi ha un total de 140 tendes i punts de venda d’aquest tipus de comerç i 13 tendes on line, gestionades per les organitzacions de la Coordinadora Estatal de Comerç Just.\nempreses esclavitud india-ca moda-ca ocupació


Torna Urbns Kids a Almussafes, les jornades d’esports urbans per als més joves Urbns – RiberaTV\nCultura Educació Esports La Ribera Ribera Baixa Sala de Premsa\nTorna Urbns Kids a Almussafes, les jornades d’esports urbans per als més joves Urbns\n5 octubre, 2021 5 octubre, 2021 Ribera Televisió\t0 Comments\tAlmussafes\nSe celebrarà el pròxim 23 d’octubre amb activitats i tallers d’iniciació al BMX, Skateboarding, Breakdance i Grafiti\nURBNS KIDS arriba a Almussafes. Els esports urbans prendran el protagonisme entre els més xicotets en un festival esportiu i cultural que tindrà lloc el 23 d’octubre en el Skatepark d’Almussafes a partir de les 10.30 hores amb accés gratuït.\nLa Regidoria de Joventut de l’Ajuntament d’Almussafes aposta per un matí ple d’activitats, tallers i accions dissenyades per a acostar els esports urbans a aquells que no els coneguen i transmetre coneixements als quals ja estiguen iniciats en ells.\nLa jornada comptarà amb tallers gratuïts d’iniciació al Skate, BMX, Grafiti i Ball urbà en formats lúdics, frescos i interactius perquè els joves de 8 a 17 anys al costat de les seues famílies visquen una experiència URBNS inoblidable. Tot això, gràcies a la gran labor de l’Ajuntament d’Almussafes que, una vegada més, dona suport als esports i la cultura urbana entre les noves generacions.\nUna oportunitat única per a conéixer aquests esports a través de la nova escola de URBNS en la qual qualsevol jove pot acudir a practicar o descobrir BMX, Skate o Breakdance de la mà de monitors professionals i experimentats.\nCom participar en els tallers gratuïts d’iniciació?\nPer a participar en els tallers de URBNS KIDS d’Almussafes és necessària la prèvia inscripció en línia gratuïta per a assegurar la plaça a través del següent formulari:\n– Link d’inscripció: https://docs.google.com/forms/d/e/1faipqlsca9ungty_-dfzp_xnxi_qmyxtndefm8aocd__s5ml296itza/viewform\nEntrada d’accés lliure excepte els tallers que requereixen inscripció.\nTallers d’iniciació i de nivell mitjà:\nSkate, BMX, Grafiti i Ball urbà.\nJoves de 8 a 17 anys.\n← La Universitat de Tardor d’Alaquàs abordarà aquesta setmana aspectes històrics crucials de l’Horta de València\nComencen els estudis del sòl de la gasolinera de l’avinguda Lluís Suñer d’Alzira →


L'oposició lamenta que s'anunciïn unes accions i després es tirin enrere\n4 min. Andorra la Vella 15/03/2018 11:22\n651x366 El ministre d'Afers Socials, Justícia i Interior, Xavier Espot, parla amb el cap de Govern, Toni Martí, abans de començar la sessió. / M. M. (ANA) El ministre d'Afers Socials, Justícia i Interior, Xavier Espot, parla amb el cap de Govern, Toni Martí, abans de començar la sessió. / M. M. (ANA)\nEn un mes el Govern pensa entrar a tràmit parlamentari una llei òmnibus que suposarà que es posin en marxa diferents mesures que hauran de fomentar que hi hagi més habitatges de lloguer al mercat. Així ho ha avançat el ministre d'Afers Socials, Justícia i Interior, Xavier Espot, concretant que entre aquestes hi hauria el fet que es permeti fraccionar el pagament de la cessió urbanística (s'ha arribat a parlar d'un termini de deu anys), una figura impositiva per a taxar els pisos buits o flexibilitzar les exigències per a la rehabilitació d'habitatges que es destinin al lloguer. El titular d'Afers Socials ha destacat que aquestes són algunes de les mesures que s'han tractat amb els comuns. Des de l'oposició, s'ha retret al ministre que les accions que va anunciar durant el debat del pressupost, especialment la de rebaixar el percentatge de la cessió obligatòria, hagin "quedat en un calaix".\nAquest debat sobre les mesures del lloguer s'ha donat arran d'una pregunta que havia plantejat el conseller d'SDP, Víctor Naudi, que ha lamentat que des de l'executiu s'hagués fet certs anuncis i que ara s'hagin fet enrere. En aquest sentit, a banda de la cessió obligatòria, s'ha referit a una rebaixa de la durada dels contractes de lloguer. Sobre aquest aspecte, Espot ha manifestat que arran de les reunions mantingudes amb el sector es considera que ara com ara aquesta rebaixa no es tirarà endavant ja que "no és el moment" adequat. També el conseller del PS Pere López ha retret al ministre que s'anunciïn unes mesures i que ara es modulin. Espot ha respost que moltes de les que es van proposar han rebut l'aval dels comuns, llevat de la cessió, en la qual s'ha afegit "un matís", ha dit, ja que els comuns no veien de bon ulls que es rebaixés el percentatge de la cessió. Ha destacat, però, que hi ha hagut un "debat franc" i que s'ha arribat a un "consens".\nDe la seva banda, el conseller d'Unió Laurediana + Independents de la Massana Joan Carles Camp ha destacat que un dels problemes pot ser la rendibilitat que els propietaris poden treure de la construcció de noves promocions, ja que algunes de les mesures busquen la construcció d'immobles i s'ha preguntat com pot ser que hi hagi menys població que anys enrere i en canvi hi hagi problemes d'habitatge. De la seva banda, Naudi també ha retret que la llei d'allotjaments turístics, que hauria de solventar el problema dels habitatges per a ús turístic, no s'hagi desplegat i que "el desgavell continuï". El titular de Turisme, Francesc Camp, ha respost que hi ha un seguit d'articles que poden afavorir que hi hagi més habitatges per a ús residencial arran d'aquesta llei que ja són vigents sense necessitat dels reglaments.\nA l'últim, Espot ha destacat que es treballarà sobre els habitatges buits creuant dades de FEDA amb les de propietat immobiliària dels comuns però també ha advertit que no hi ha mesures miraculoses i que si no es tingués la informació necessària també es corroboraria amb els propietaris. A preguntes de la consellera del PS, Rosa Gili, ha destacat que un registre de la propietat tampoc no garantiria poder tenir aquestes dades i que caldria una norma pròpiaa per regular aquest registre. Gili ha defensat aquest registre i ha recordat que en el marc de la reforma de la llei del sòl el seu partit l'ha proposat.\nLlei del català\nDurant la sessió de control al Govern el conseller d'Unió Laurediana + Independents de la Massana Carles Naudi s'ha interessat pel volum de normes que hauran de ser trasposades a l'ordenament jurídic del país arran de l'acord d'associació i en quina llengua. La titular d'Afers Exteriors, Maria Ubach, li ha respost que es calcula que s'hagin de trasposar uns 600 actes anuals però que no tot s'haurà de trasposar per llei i que es traduiran al català les directives, mentre que la resta es pot incorporar en altres idiomes. D'aquesta manera, es plantegen fer un canvi de la llei que regula el català perquè faciliti aquesta possibilitat.\nL'oposició retreu al Govern que les reformes anunciades per Martí no s'incloguessin a la llei òmnibus